[{"text_idx": "#000005", "text": "EKRE to\u0303stab end ikka u\u0308ksinda ko\u0303igi teiste vastu. See to\u0303i neile edu mullu parlamendivalimistel, sama joont hoiavad nad praegu ka valitsuses. \"Contra mundum,\" selgitab rahanduminister Martin Helme, kes kolm pa\u0308eva tagasi vo\u0303ttis isalt Mart Helmelt erakonna juhtimise u\u0308le. Aga ta u\u0308tleb intervjuus ka asju, millele ei pea to\u0303lget otsima. EKRE koalitsioonikaaslastel, po\u0303llumeestel ja sotsidel on meelerahu huvides soovitav seda intervjuud mitte lugeda."}, {"text_idx": "#000006", "text": "Kaks aastat tagasi, juulis 2018, andsite ERR-ile intervjuu oma suvekodus ja u\u0308tlesite, et EKRE la\u0308heb riigikogu valimiste kampaaniasse laigulises vormis, sest poliitikat ei tehta valgetes kinnastes. Kas see laiguline vorm on teil endiselt seljas?"}, {"text_idx": "#000007", "text": "Vo\u0303ib-olla on seda o\u0303igem ku\u0308sida konkurentidelt ja kolleegidelt."}, {"text_idx": "#000008", "text": "Kui te ku\u0308site, kas me oleme ja\u0308tkuvalt va\u0308ga vo\u0303itluslik, siis \u2013 oleme ikka. Ju viimane na\u0308dal na\u0308itab, et meie ei ole erakond, mis oleks rahul sellega, et nu\u0308u\u0308d on nii nagu on."}, {"text_idx": "#000009", "text": "Viimane na\u0308dal na\u0308itab seda, et teie saite EKRE esimeheks ja astusite vasaku jalaga voodist va\u0308lja \u2013 olete mo\u0303lema koalitsioonipartneriga tu\u0308lis. Teeb see teid murelikuks?"}, {"text_idx": "#000010", "text": "Ei tee murelikuks, kui ku\u0308simuse mo\u0303te on selles, kas koalitsioon vaagub hinge. Vastus on \u2013 muidugi mitte."}, {"text_idx": "#000011", "text": "Aga kahtlemata ei ole see hea, sest igasugused vaidlused, tu\u0308lid ja teravused poliitilises koosto\u0308o\u0308s so\u0308o\u0308vad muidugi usalduskapitali vo\u0303i head tahet, mille najalt on palju kergem asju ajada."}, {"text_idx": "#000012", "text": "EKRE paljudel juhtpoliitikutel on jalad maast o\u0303hku to\u0303usnud, mida vo\u0303ib nimetada suurushullustuseks, u\u0308tles Isamaa esimees Helir-Valdor Seeder. Miks te olete o\u0303hku to\u0303usnud?"}, {"text_idx": "#000014", "text": "Kas na\u0308ete, sarnaselt EKRE eelmise esimehe Mart Helmega, praeguse valitsusliidu ko\u0303ige suurema probleemina seda, et Isamaa parlamendifraktsioon laguneb ja jookseb laiali, aga Seeder ei ole parteijuhi to\u0308o\u0308ga hakkama saanud?"}, {"text_idx": "#000015", "text": "Diagnoosi osas ei vaidle... Meie kindlasti ei ro\u0303o\u0303musta, kui Isamaal on permanentselt halb toetusprotsent, mis tekitabki [nende poolt] sedasorti intervjuusid ja so\u0303navo\u0303tte nagu oleme viimasel ajal na\u0308inud. See ei ole meile kellelegi kasuks."}, {"text_idx": "#000016", "text": "Aga see ei ole ku\u0308simus mitte niivo\u0303rd EKRE-st. Olen palju ra\u0308a\u0308kinud Isamaa endiste valijatega ja Isamaa liikmetega ning tihti kuuleb etteheidet, et teie (EKRE, toim) tulite ja rikkusite meil ko\u0303ik a\u0308ra. Olen alati ku\u0308sinud: kui poliitilisel maastikul ei oleks olnud teatud tu\u0308hja kohta, kuhu meil oli vo\u0303imalik tulla ja ennast kinnistada, siis meid ei oleks. Kas selle tu\u0308hja koha tekitas u\u0308ks, teine vo\u0303i kolmas partei \u2013 eks igau\u0308ks peab vaatama peeglisse."}, {"text_idx": "#000017", "text": "Vo\u0303ib-olla kardate tegelikult seda, et Isamaa vo\u0303ib hakata ohtlikult la\u0308henema Reformierakonnale ning laguneb, ja laiali jookseb hoopis Ju\u0308ri Ratase valitsus?"}, {"text_idx": "#000018", "text": "Mart Helme u\u0308tles laupa\u0308eval EKRE kongressil oma lahkumisko\u0303nes, et Tallinnas ei ole vo\u0303im eestlaste ka\u0308es. Kes siis on pealinnas vo\u0303imul?"}, {"text_idx": "#000019", "text": "Pealinna juhib Mihhail Ko\u0303lvart. Nii palju kui mina viimati vaatasin, ta eestlane ei ole."}, {"text_idx": "#000020", "text": "Kas Tallinna linnapea peab olema etniline eestlane?"}, {"text_idx": "#000021", "text": "Kas ta peab vo\u0303i ei pea, on iseku\u0308simus. Aga kui teie ku\u0308site, kas me eelistaksime, et Eesti pealinnas on eestlastest linnavo\u0303imu teostajad, siis vastus on \"jah\"."}, {"text_idx": "#000022", "text": "Kui tahame poliitikast ra\u0308a\u0308kida, siis on probleem loomulikult haridussu\u0308steemis. Siis on probleem MTU\u0308-des ja sihtasutustes, kuhu pumbatakse maksumaksja raha ja millel ei ole Eesti maksumaksjale vajadust ega positiivset rolli. Need on probleemid."}, {"text_idx": "#000023", "text": "Muide, teie EKRE kongressi ko\u0303nes ei olnud viidet eestikeelsele haridusele, mis Eesti paljudes piirkondades on probleemiks. Miks?"}, {"text_idx": "#000027", "text": "Me ei mahu mitte ainult u\u0308hte valitsusse, me mahume siia u\u0308hte riiki, ko\u0303igi nendega, kes meil siin on, ja saame hakkama."}, {"text_idx": "#000028", "text": "Rahvusteemat kerivad praegu teravaks mitte meie, vaid mo\u0303ned teised."}, {"text_idx": "#000029", "text": "Needsamad Keskerakonna reaktsioonid, siin na\u0308en ma ku\u0308ll va\u0308ga selgelt, et nemad la\u0308ksid oma rahvuslikku valijat enda taga hoidma. Nad muretsevad selle pa\u0308rast."}, {"text_idx": "#000030", "text": "Teie ka muretsete, sest nagu aru saan, tahab EKRE kasvatada toetajaskonda ka venekeelsete valijate arvelt, kellest paljud on konservatiivse ilmavaatega, toetavad traditsioonilist peremudelit ja on Ukraina pa\u0308ritolu vo\u0303o\u0303rto\u0308o\u0308liste vastu."}, {"text_idx": "#000031", "text": "Nende su\u0308damete ja meelte vo\u0303itmiseks ei saa te neid ju solvata?"}, {"text_idx": "#000032", "text": "Ma ei ole na\u0308inud, et oleksime neid solvanud. Muidugi, me elame solvumise ajastul ja solvumiskultuuri ajastul, kus inimesed on ko\u0303rgelt motiveeritud igas asjas na\u0308gema solvangut. Eks ole olnud ka reaktsioone, kus tikutulega on seda solvangut otsitud ja leitud, aga ma ei arva, et see on olnud siiras."}, {"text_idx": "#000034", "text": "Olen ta\u0308iesti kindel, et absoluutne enamus Eestis elavaid venelasi, kellest suur osa on ka ha\u0308sti integreerunud, on ta\u0308pselt sama kategooriliselt vastu Eesti muutumisele Vene Fo\u0308deratsiooni oblastiks nagu meie."}, {"text_idx": "#000036", "text": "Nii mentaalselt kui ka demograafiliselt on see oht ju mitte kunagi kaduv, la\u0308htudes meie geograafilisest piirkonnast."}, {"text_idx": "#000037", "text": "Ida-Virumaal kaotab Keskerakond toetust, to\u0303des Mart Helme, kelle so\u0303nul tahab EKRE seda vaakumit a\u0308ra kasutada. Keskerakonnal on po\u0303hjust muret tunda?"}, {"text_idx": "#000038", "text": "Ko\u0303ik erakonnad peavad kogu aeg muretsema ega tohi vo\u0303tta oma valijaid kui iseenesestmo\u0303istetavust ja arvata, et mingid valijad ongi nende omad. Sellele peavad ko\u0303ik poliitikud kogu aeg mo\u0303tlema. Ja peavad muretsema, et nad oma valijatele antud lubadusi tegelikult ta\u0308idavad ja... Nagu oleme na\u0308inud paljudes riikides, muu hulgas Ameerika U\u0308hendriikides, kus demokraadid peavad mustanahalisi [valijaid] iseenesestmo\u0303istetavuseks, kas nad teevad nende jaoks midagi vo\u0303i ei tee. Selline traibalism (ho\u0303imupatriotism - toim) poliitikas ei ole kasulik."}, {"text_idx": "#000039", "text": "Seeder, kes on ka endine po\u0303llumajandusminister, ei na\u0308e ohtu riiklikule julgeolekule ega Eesti kultuurile, kui siin on 300-400 alalist vo\u0303o\u0303rto\u0308o\u0308tajat po\u0303llumajanduses ja hooajaliselt veel 1000-1500 inimest u\u0308le riigi. Kas teile on need inimesed ohuks?"}, {"text_idx": "#000042", "text": "Siseministeeriumi andmestikust, see on u\u0308mberlu\u0308kkamatu number. Kui laiendame seda inimeste arvelt, kellel on Eestis ta\u0308htajaline elamisluba, siis on neid 50 000. Need on inimesed, kes on Eestisse viimase viie aasta jooksul tulnud. Pluss 25 000 inimest Euroopa Liidust. Ehk kokku 75 000 inimest on siia viimase viie aasta jooksul saabunud, kes ei ole eestlased."}, {"text_idx": "#000044", "text": "Nende integreerimine on ikka va\u0308ga to\u0303sine probleem, eriti, kui neil on vo\u0303imalus mitte integreeruda, sest ees on kogukond, kuhu saab va\u0308ga mo\u0303nusasti siseneda, ilma et peaksid oma elus va\u0308ga palju muutma."}, {"text_idx": "#000045", "text": "Jo\u0303uamegi vo\u0303o\u0303rto\u0308o\u0308listeni. Mis nende tulemisega nu\u0308u\u0308d oli: kas EKRE andis alla, et mitte ja\u0308a\u0308da valitsusliidus u\u0308ksi ja na\u0308ha, kuidas Keskerakond koos Isamaaga toetavad riigikogus opositsiooni seaduseelno\u0303u, mis pikendanuks vo\u0303o\u0303rto\u0308o\u0308liste to\u0308o\u0308lube vo\u0303i saite esmaspa\u0308eval valitsusest ja\u0308lle ko\u0303ige ja\u0308medama vorsti?"}, {"text_idx": "#000046", "text": "(Muigab) Kindlasti me ei andnud alla. U\u0308tlesime eelmisel na\u0308dalal, et ei pea vajalikuks seda [to\u0308o\u0308lubade] pikendamist ja see eelno\u0303u lu\u0308kati parlamendis nu\u0308u\u0308d tagasi."}, {"text_idx": "#000047", "text": "Oleme aasta veennud koalitsioonikaaslasi viima ellu seda osa koalitsioonileppest, mis u\u0308tleb, et sissera\u0308nde erandeid tuleb va\u0308hendada ja sissera\u0308nde aukusid tuleb va\u0308ikesemaks teha. Selle kokkuleppe me saime. Ja me saime mo\u0303istliku lahenduse praeguses koroona-ajastus, et tervisemured on lahendatud ka va\u0308listo\u0308o\u0308jo\u0303u puhul."}, {"text_idx": "#000049", "text": "2. juulil kinnitasite teie valitsuse istungile ja\u0308rgnenud pressikonverentsil enesekindlalt, et vo\u0303o\u0303rto\u0308o\u0308jo\u0303u osas mingeid leevendusi ei tule, ometi otsustas valitsus neli pa\u0308eva hiljem taasavada Eesti piirid to\u0308o\u0308- ja o\u0303pira\u0308ndeks. No\u0303rk algus, ha\u0308rra esimees."}, {"text_idx": "#000050", "text": "(Naerab) Ah-haa... See on nu\u0308u\u0308d teadlik konteksti moonutamine. See, millest meie ra\u0308a\u0308kisime, oli see [Reformierakonna] eelno\u0303u, mis ta\u0308na (6. juulil - toim) oli riigikogus. Mingeid leevendusi ei ole me no\u0303us tegema, mida see eelno\u0303u tegi, et pikendame siin olevate inimeste to\u0308o\u0308lube."}, {"text_idx": "#000051", "text": "See, mis me ra\u0308a\u0308gime Ukraina to\u0308o\u0308listest, u\u0308ldse kolmandate riikide lu\u0308hiajalistest to\u0308o\u0308tajatest \u2013 mingeid lo\u0303dvendusi ei tule. See on kehtiv seadustik, mille juurde me nu\u0308u\u0308d po\u0308o\u0308rdume tagasi, kuna vahepealsel koroona-ajastul olid piirid kinni. Ja po\u0308o\u0308rdume sinna tagasi, olles pannud juurde terve hulga tingimusi, mida to\u0308o\u0308andjad peavad ta\u0308itma, et sealt u\u0308ldse keegi saaks siia tulla."}, {"text_idx": "#000052", "text": "Tegelikult saigi EKRE valitsuspartneritelt pa\u0308ris palju vastu: va\u0308listudengite pereliikmed ei tohi enam Eestisse tulla, hooajato\u0308o\u0308tajate Eesti-aega lu\u0308hendatakse ajutiselt, neile kehtestatakse minimaalne palgano\u0303ue... Kas EKRE sai Keskerakonnalt ja Isamaalt rohkem kui lootsite, vo\u0303i kuidas?"}, {"text_idx": "#000055", "text": "Noo... U\u0308tleksin niimoodi \u2013 immigratsiooni teema ei ole sellega lo\u0303plikult ammendunud."}, {"text_idx": "#000056", "text": "Olukorras, kus meil on va\u0308ga selgelt na\u0308ha, et to\u0308o\u0308puudus kasvab, peame tegema vajalikud reeglite muudatused, et meil ei tekiks olukorda, kus siin on korraga nii ko\u0303rge to\u0308o\u0308puudus kui ka suur to\u0308o\u0308jo\u0303upuudus. See tekib siis, kui oleme loonud vale reeglistiku, mis vo\u0303imaldab to\u0308o\u0308andjatel unistada odavto\u0308o\u0308jo\u0303ust ja ja\u0308tta [to\u0308o\u0308le] vo\u0303tmata siinsed to\u0308o\u0308tajad, o\u0308eldes, et neil ei ole to\u0308o\u0308jo\u0303udu ja siinsed to\u0308o\u0308tajad u\u0308tlevad, et neil ei ole to\u0308o\u0308d."}, {"text_idx": "#000058", "text": "Ja usute, et koroona-kriisiga to\u0308o\u0308tute hulka sattunud inimesed la\u0308hevad po\u0303llumajandusse to\u0308o\u0308le?"}, {"text_idx": "#000059", "text": "Aga juba ta\u0308na on to\u0308o\u0308tukassas arvel enamva\u0308hem sama number inimesi, kui on vakantse pakkuda. Nad ei jo\u0303ua lihtsalt kokkuleppele palga osas, sest to\u0308o\u0308andja loodab ikka veel saada poole odavamat ukrainlast."}, {"text_idx": "#000060", "text": "Kas riik peaks u\u0308tlema, millise palgaga tuleb po\u0303llumajandusettevo\u0303tjatel vo\u0303tta to\u0308o\u0308le lu\u0308psjaid vo\u0303i maasikakorjajaid?"}, {"text_idx": "#000061", "text": "Ei. Leppigu omavahel kokku. Aga riik peab u\u0308tlema, et meil on siin oma to\u0308o\u0308jo\u0303uturg ja saage hakkama selle to\u0308o\u0308jo\u0303uturuga, mitte a\u0308rge tooge meile Bangladeshist vo\u0303i Ukrainast kedagi, kes on kaks korda odavam. Selle to\u0303ttu on miinimumpalga no\u0303ue va\u0308ga oluline. Esiteks ei pressi see alla siinset palgataset ja teiseks ei motiveeri see to\u0308o\u0308andjaid otsima to\u0308o\u0308tajaid va\u0308ljastpoolt Eestit, kui meil on endal palju to\u0308o\u0308d otsivaid inimesi."}, {"text_idx": "#000062", "text": "Kuulge, kas te to\u0303esti kujutasite ette, et veerand Eesti lehmadest \u2013 21 000 lehma \u2013 ja\u0308a\u0308b lu\u0308psmata, kui 300 ukrainlastest vo\u0303o\u0303rto\u0308o\u0308list pidanuks lahkuma nii, et kedagi asemele ei tule?"}, {"text_idx": "#000064", "text": "(Muigab) Nii vanas eas nii naiivne."}, {"text_idx": "#000066", "text": "Miks te ei hooli kohalikest po\u0303llumeestest?"}, {"text_idx": "#000068", "text": "Meie ei pea nendele poole odavama va\u0308listo\u0308o\u0308jo\u0303u tahtjatele tegema soodustusi, et nad ja\u0308taksid Eesti inimesed to\u0308o\u0308le vo\u0303tmata ja saaksid odavamalt to\u0308o\u0308jo\u0303udu. To\u0308o\u0308jo\u0303ud on ressurss nagu elekter, mille nad lauta panevad, nagu vasikas, mille nad ostavad, nagu so\u0308o\u0308t, mida nad so\u0308o\u0308davad... Kui nad tahaksid poole odavamat so\u0308o\u0308ta saada, kas siis peab ka valitsus selle neile va\u0308lja ajama? Ei pea."}, {"text_idx": "#000069", "text": "Millal valitsuses ja\u0308rgmine tu\u0308li puhkeb, kas siis, kui hakkate arutama rahvaku\u0308sitlust 2021. aasta kohalike valimiste ajal po\u0303hiseaduse ta\u0308iendamiseks, et ma\u0308a\u0308ratleda perekond mehe ja naise liiduna?"}, {"text_idx": "#000070", "text": "Ma ei usu, et sel teemal tu\u0308li tuleb. See on koalitsioonilepingus kenasti kokku lepitud. Ko\u0303ik teavad, et erinevatel erakondadel on siin erinev positsioon, igau\u0308ks teeb siis kampaaniat nagu ta teeb, aga ma ei kujuta ette, et keegi tahaks tu\u0308li u\u0308les vo\u0303tta."}, {"text_idx": "#000071", "text": "Keskerakonna ja Isamaa mitmed poliitikud pelgavad, et abielu defineerimine kaaperdab kohalikelt valimistelt kohalikud teemad."}, {"text_idx": "#000072", "text": "Ei ole kuulnud, et see nii oleks, vo\u0303ib-olla keegi kuluaarides ra\u0308a\u0308gib vo\u0303i spinnib midagi. Aga isegi kui keegi pelgab kohalikke valimisi, siis \u2013 ei ole vaja karta, tuleb oma po\u0303himo\u0303tete eest seista, nendega va\u0308lja minna ja ha\u0308a\u0308led saada."}, {"text_idx": "#000073", "text": "Kui raske on istuda kahel toolil korraga \u2013 vasakul protestipartei juht ja paremal mo\u0303o\u0303dukam valitsuspoliitik?"}, {"text_idx": "#000074", "text": "Jah, see on muidugi kalibreerimisto\u0308o\u0308. Aga see ei ole sugugi vo\u0303imatu to\u0308o\u0308."}, {"text_idx": "#000075", "text": "\"Ma tahan, et Eesti oleks nagu La\u0308a\u0308nemere S\u030cveits,\" so\u0303nastasite EKRE kongressil enda sihi. Miks just S\u030cveits, kus on neli riigikeelt ja immigrantide osakaal Luksemburgi ja\u0308rel Euroopa suurim \u2013 veerand elanikest, nagu meenutas sotside Jevgeni Ossinovski?"}, {"text_idx": "#000076", "text": "Vabandust. Euroopa suurim immigrantrahvastik on La\u0308tis \u2013 40 protsenti ja Eestis umbes 35 protsenti. Kui meil oleks S\u030cveitsi tase, oleks eestlaste osakaal rahvastikust 10 protsenti suurem kui praegu on."}, {"text_idx": "#000077", "text": "Noh... Ajalooline kontekst on hoopis midagi muud, neli riigikeelt on seal sadu aastaid olnud. Va\u0308ga oluline, millele tahan ta\u0308helepanu juhtida, on see, et S\u030cveits on ajalooliselt detsentraliseeritud riik, mis on va\u0308ga su\u0308mpaatne mudel."}, {"text_idx": "#000079", "text": "Kas Eesti ei ole iseseisev?"}, {"text_idx": "#000081", "text": "Teie olete ju selle valitsuse liige."}, {"text_idx": "#000082", "text": "Jah, aga see ei ta\u0308henda, et riik on ta\u0308issuvera\u0308a\u0308nne. Ka Viimsi vallavalitsus valitseb oma valda iga pa\u0308ev, aga ta ei ole suvera\u0308a\u0308nne."}, {"text_idx": "#000083", "text": "Vo\u0303rdlete Eestit EL-is u\u0308he vallavalitsusega?"}, {"text_idx": "#000084", "text": "EL-i arhitektuur ha\u0308gustab va\u0308ga edukalt kogu seda konstruktsiooni, et kus siis on suvera\u0308a\u0308nsus, kelle ka\u0308es see on. Jupp jupi haaval vo\u0303tab [EL] ja\u0308rjest ja ja\u0308rjest u\u0308le riigi funktsioone, mille u\u0308le puudub valijaskonnal igasugune demokraatlik kontroll. See on mulle ta\u0308iesti vastumeelne."}, {"text_idx": "#000085", "text": "Miks te siis olete valitsuses, mis ajab sellist europoliitikat?"}, {"text_idx": "#000086", "text": "Ei aja ju, kui vaatate, millised olid meie valitsuse seisukohad EL-i pa\u0308a\u0308stepaketi osas. Seal oli va\u0308ga suur ro\u0303hk pandud suvera\u0308a\u0308nsuse kaitsmisele."}, {"text_idx": "#000087", "text": "Aga lo\u0303puks kiideti see [Euroopa Komisjoni esitatud] pa\u0308a\u0308stepakett ju heaks?"}, {"text_idx": "#000089", "text": "Ko\u0303ik inimesed loevad raha, aga mis see miljard eurot seitsme aasta peale a\u0308ra ei ole. Sama palju, nagu paneks Ossinovski moodi igal aastal aktsiisidega mo\u0308o\u0308da. Raha rahaks, kuid riigio\u0303igusliku printsiibi osas oli Eesti valitsuse positsioon ta\u0308pselt see, mida me tahtsime \u2013 mitte u\u0308htegi ja\u0308releandmist suvera\u0308a\u0308nsuses seal ei ole."}, {"text_idx": "#000090", "text": "Parteikongressil andsite ka lubaduse, et te \"ei nimeta u\u0308mber u\u0308htegi ta\u0308navat, lase maha lo\u0303hkuda u\u0308htegi ma\u0308lestusma\u0308rki, pressida endalt va\u0308lja u\u0308htegi vabandust [minevikus toimunu pa\u0308rast]\". Mida teha Eesti To\u0308o\u0308rahva Kommuuni kahe tegelase ja\u0308rgi nimetatud Daumani ja Tiimanni ta\u0308navatega Narvas, ja\u0308tta need ta\u0308navanimed muutmata?"}, {"text_idx": "#000091", "text": "Jah, ma tean, see poleemika on tulemas. Riigikogu menetluses on ka nimeseadus, kuhu opositsioon esitas just sedasorti paranduse, et riik saaks need nimed a\u0308ra keelata."}, {"text_idx": "#000095", "text": "Aga kui ta\u0308na hakkame sambaso\u0303du pidama, ei tee me kindlasti u\u0308hiskondlikule kliimale head. Ei ole kunagi arvanud, et oli hea mo\u0303te viia pronksso\u0303dur u\u0308hest kohast teise. Ma ei pea ka kuidagi o\u0303igeks, et sinna viiakse Eesti riigi poolt pa\u0308rg..."}, {"text_idx": "#000096", "text": "Jaah, meie valitsuse u\u0308he ministri (kaitseministri - toim) poolt, mille puhul oleme talle ka o\u0308elnud, et nii ei tohiks teha. Aga, ma arvan... ta\u0308nasel pa\u0308eval on nii nagu on."}, {"text_idx": "#000097", "text": "EKRE auesimees Arnold Ru\u0308u\u0308tel u\u0308tles tervituses teie erakonna kongressile, et 1992 vo\u0303imule tulnud isamaaline valitsus valis Eesti arenguks lausliberaalse majandusmudeli, mis kahjuks ei o\u0303igustanud ennast. Milline valik olnuks o\u0303igem?"}, {"text_idx": "#000099", "text": "Nii kukkusime tu\u0308kk maad veel rohkem tahapoole oma arengus kui oleksime pidanud kukkuma No\u0303ukogude Liidu lagunemise tagaja\u0308rjel. Ja alles siis, kui oleksime saanud tollel u\u0308leminekuperioodil uuesti jalad alla, siis oleks pidanud vabakaubanduse vo\u0303tma. Sellel, mis siis tehti, polnud mingit pistmist vabakaubandusega."}, {"text_idx": "#000100", "text": "No kuulge, siin erastati asju niimoodi, et... Arvan, et keegi ei taha torkida neid teemasid ta\u0308nasel pa\u0308eval."}, {"text_idx": "#000101", "text": "Aga korruptsioon on ka vaimne, et sulle tulevad ta\u0308htsad Saksa onklid ja u\u0308tlevad, et teie peate nu\u0308u\u0308d tegema nii, sest siis on o\u0303igesti. Ja meil puudus kriitiline mo\u0303tlemine, et o\u0308elda: aga meie enda huvid ka, kullakesed, vo\u0303ib-olla on teie no\u0303uanne ainult teie, mitte meie huvides."}, {"text_idx": "#000102", "text": "NSV Liidust va\u0308ljus Eesti paremini, tugevamana ja kiiremini, kui enamik saatusekaaslasi."}, {"text_idx": "#000103", "text": "Osaliselt to\u0303si, aga na\u0308iteks po\u0303llumajanduses rakendas terve hulk Ida-Euroopa riike 1990-ndatel protektsionismi ja nende maaelu on praegu palju paremal ja\u0308rjel. Ei toimunud sellist u\u0308hiskondlik-kultuurilist s\u030cokki nagu Eestis."}, {"text_idx": "#000105", "text": "(Paus) Ma isaga ei vaidle."}, {"text_idx": "#000106", "text": "U\u0308tlesite kongressiko\u0303nes, et majanduseduks on muu hulgas vaja alandada makse. Milliseid makse te tahate langetada, kui see ainult teie teha oleks?"}, {"text_idx": "#000107", "text": "Kas pole po\u0303nev, et terve Eesti meedia ei ole u\u0308ldse raporteerinud, et Saksamaal alandati a\u0308sja ka\u0308ibemaksu. (Paus) Ka\u0308ibemaksu alandati seal justnimelt selleks, et soodustada sisetarbimist ja anda ettevo\u0303tetele, inimestele majanduskriisi olukorras ostujo\u0303u kasvu."}, {"text_idx": "#000108", "text": "Kui te ku\u0308site minult, mida mina tahan alandada, siis kindlasti ka\u0308ibemaksu."}, {"text_idx": "#000109", "text": "Panete selle rahandusministrina valitsuse lauale?"}, {"text_idx": "#000110", "text": "So\u0303ltub sellest, mida majanduse areng toob. Kui majanduskriis on ja\u0308tkuvalt va\u0308ga su\u0308gav ja va\u0308ga raske, siis minu meelest peame veelkord u\u0308le vaatama, milliseid makse on vo\u0303imalik alandada, et anda Eesti ettevo\u0303tjatele ja inimestele leevendust. Kui sakslased selle va\u0308lja arvutasid, et nii tuleb teha, siis ma ei vo\u0303ta enam ammu to\u0303siselt [reformierakondlase] Ju\u0308rgen Ligi hu\u0308u\u0308atusi, et see on rumalus."}, {"text_idx": "#000112", "text": "Lisaks maksude alandamisele pean u\u0308lioluliseks seda, mida na\u0308eme Ameerikas ja mis to\u0303esti to\u0308o\u0308tab \u2013 see on dereguleerimine. Reguleerimine Eestis on po\u0308o\u0308rane, kerib ainult juurde-juurde-juurde, muide suur osa sellest tuleb Bru\u0308sselist ja seda rakendatakse meil arutult innukalt. Esimeses ja\u0308rjekorras tuleks u\u0308le vaadata keskkonna- ja planeeringutealane regulatsioon, see muudab praegu ko\u0303ik protsessid Eestis hiigelpikaks ja kohutavalt kalliks."}, {"text_idx": "#000113", "text": "Alandasite kange alkoholi aktsiisi ja terviseeksperdid on mures \u2013 kange alkoholi tarbimine Eestis suurenes. Mo\u0303o\u0303gad on sageli kahe teraga?"}, {"text_idx": "#000114", "text": "Ei ole need terviseeksperdid to\u0303siseltvo\u0303etavad. Need on poliitiliselt kallutatud hu\u0308u\u0308atused."}, {"text_idx": "#000118", "text": "Ei ole neid statistikaid na\u0308inud, aga ka seal... ilu on vaataja silmis. Uppumissurmasid on mo\u0303ni aasta 30 inimest, ja\u0308rgmine aasta 60, so\u0303ltub, kui ilus ilm on. Vaatame pikemat trendi, siis otsustame."}, {"text_idx": "#000120", "text": "Kas EKRE muutub teie ka\u0308e all sisemiselt demokraatlikumaks?"}, {"text_idx": "#000121", "text": "Ma ei na\u0308e, et meil oleks erakonnas demokraatia defitsiiti."}, {"text_idx": "#000122", "text": "Seni on juhatuse liikmed, isegi aseesimehed kuulnud ka raadiouudistest, kes on EKRE uus minister, sest selle otsustasid Mart ja Martin Helme omavahel. Nu\u0308u\u0308d on aruteluring laiem?"}, {"text_idx": "#000123", "text": "Raadiouudiste kohta \u2013 maru mage, kui meediasse lekivad asjad enne, kui jo\u0303uame oma inimestele ra\u0308a\u0308kima tulla. Pean oluliseks, et niisuguseid lekkeid ei toimuks. (Muigab)"}, {"text_idx": "#000124", "text": "Aga... suhtlemist vo\u0303ib alati rohkem olla, suhtlemine vo\u0303ib avatum olla. Minul ei ole sellega probleemi."}, {"text_idx": "#000125", "text": "Seda siis ta\u0308hendabki teie u\u0308tlemine laupa\u0308evasel kongressil \u2013 \"... ma luban, et hakkan tegevusi laiemas ringis la\u0308bi arutama\"?"}, {"text_idx": "#000126", "text": "Ja hakkangi. Siin pole saladust, et Mardil oli va\u0308ga va\u0308ike usaldusisikute ring, kellega ko\u0303iki asju arutas. Muide, no\u0303u kuulas ta va\u0308ga ha\u0308sti, ei olnud u\u0308ldse kangekaelne, et tema tahab nii ja nii olgu, vaid arutas avatult, aga see ring oli va\u0308ike. Mina... ei na\u0308e po\u0303hjust, et see ring peaks nii va\u0308ike olema. Mulle meeldiks, kui meil o\u0303nnestub erakonnas seda to\u0308o\u0308d rohkem laiali jaotada, on ka minu elu kergem."}, {"text_idx": "#000127", "text": "Kuidas on Keskerakond selles valitsuses muutunud?"}, {"text_idx": "#000128", "text": "Mul puudub vo\u0303rdluskoht eelmise valitsusega."}, {"text_idx": "#000129", "text": "Kas peaminister Ratas ja haridusminister Reps ei ole enam viigileheks Kremli huvidele, kes viivad ellu Putini agendat Eestis, tegelevad Ida-Virumaal etnilise puhastusega? Selles ko\u0303iges te su\u0308u\u0308distasite neid veel veebruaris 2019."}, {"text_idx": "#000130", "text": "Valimiste eel tuleb ikka va\u0308ga selgelt kontuurid va\u0308lja joonistada, kes kellele mida ette heidab. (Paus) Mnjaah... Ja\u0308a\u0308n ja\u0308tkuvalt oma so\u0303nade juurde, et mul puudub vo\u0303rdluskoht eelmise valitsusega, sest ma ei ole eelmises valitsuses to\u0308o\u0308tanud."}, {"text_idx": "#000131", "text": "Juhin lihtsalt ta\u0308helepanu, et eelmises valitsuses oli u\u0308ks eriti ilgelt estofoobne erakond ehk sotsiaaldemokraatlik erakond, kes \u2013 ma arvan \u2013 to\u0308o\u0308tab veel fanaatilisemalt kui u\u0308ksko\u0303ik milline teine jo\u0303ud Eestis eestluse a\u0308rasolkimiseks vo\u0303i va\u0308ljajuurimiseks Eestist."}, {"text_idx": "#000132", "text": "Milline on poliitikas so\u0303na ta\u0308hendus?"}, {"text_idx": "#000134", "text": "Kolm na\u0308dalat enne koalitsiooniko\u0303neluste algust Keskerakonnaga nimetasite Ratast ja Repsi viigilehtedeks Kremli huvidele ning siis, kolm na\u0308dalat hiljem, pidasite nendega koalitsiooniko\u0303nelusi, et teha u\u0308hine valitsus."}, {"text_idx": "#000135", "text": "(Muigab) Aga a\u0308kki selle ko\u0303ige tulemusel on Kremli huvid oluliselt va\u0308hem Eestis esindatud, et meie oleme rahvusliku jo\u0303una tasakaalustamas Eesti elu valitsuses."}, {"text_idx": "#000137", "text": "Loomulikult to\u0303mmatakse enne valimisi reljeefselt teiste jo\u0303ududega vahed vahele, see tuleb enne ko\u0303iki valimisi, pa\u0308rast seda istutakse aga maha ja lepitakse kokku, sest kellegagi tuleb kokku leppida."}, {"text_idx": "#000138", "text": "See on see sama vana ma\u0308ng, kui Ratasele kogu aeg ra\u0308a\u0308gitakse, et ise va\u0308listasid EKRE-ga koosto\u0308o\u0308... Me vo\u0303ime sel teemal hammast teritada, aga ma ei tunne, et peaksin ha\u0308benema, kuidagigi ha\u0308benema, et olime enne valimisi selgelt teravad ja pa\u0308rast valimisi saime sellest u\u0308le, istusime maha, leppisime kokku."}, {"text_idx": "#000139", "text": "Seda ma ku\u0308sisingi \u2013 milline on so\u0303na ta\u0308hendus poliitikas? Kui muutuv see on?"}, {"text_idx": "#000140", "text": "Noh, kui me vaatame, mis toimub praegu maailmas, siis vasakpoolsed defineerivad ko\u0303ike u\u0308mber, lakkamatult, kogu aeg. Ko\u0303ik on u\u0308mberdefineerimisel \u2013 perekond, rahvus, sugu, rass, rassism... Me elame hullumeelsel ajal, kus miski ei ole enam pu\u0308siva ta\u0308hendusega. Mina olen sellele, muide, vastu."}, {"text_idx": "#000141", "text": "Kaks tsitaati teie ko\u0303nest EKRE kongressil. Esiteks: \"Eesma\u0308rk on saavutada, et u\u0308leja\u0308a\u0308nud u\u0308hiskondlik eliit \u2013 nii poliitilised jo\u0303ud, meedia, akadeemikud, ettevo\u0303tjad, meelelahutajad, ko\u0303rgkultuuri loojad \u2013 vo\u0303taksid omaks meie na\u0308gemuse.\" Tahate u\u0308hiskonda, kus ko\u0303ik mo\u0303tleksid ainult EKRE juhtide moodi?"}, {"text_idx": "#000146", "text": "Ja teie teine kongressitsitaat: \"Meie eesma\u0308rk peab olema ja\u0308rgmiste valimiste vo\u0303itmine ja ja\u0308rgmise valitsuse moodustamine ehk peaministri koha vo\u0303tmine.\" Kui EKRE seda kevadel 2023 ei suuda, kas teie olete siis erakonna esimehena ebao\u0303nnestunud?"}, {"text_idx": "#000147", "text": "See on nu\u0308u\u0308d ku\u0308ll... Panete mulle kolme aasta peale miini alla? (Naerab)"}, {"text_idx": "#000149", "text": "Panused ei ole mitte midagi va\u0308hemat, kui Eesti rahva elluja\u0308a\u0308mine, Eesti rahva saatus. Keegi teine peale meie ju selle pa\u0308rast ei muretse. Vahel tehakse vastavaid ha\u0308a\u0308litsusi, aga noh... (Lo\u0308o\u0308b ka\u0308ega)"}, {"text_idx": "#000150", "text": "Meie all pidasite nu\u0308u\u0308d silmas..."}, {"text_idx": "#000152", "text": "Poliitilistes valikutes ja otsustes ei paista see ku\u0308ll olevat asi, mis kogu aeg nende mo\u0303tteviisi raamistaks. Seda ko\u0303rget ideaali igapa\u0308eva poliitikasse kuidagi ei haagi."}, {"text_idx": "#000153", "text": "Esimees Helme, te olete valitsuses ja ometi olete nii u\u0308ksi, EKRE on ikka u\u0308ksinda ko\u0303igi teiste vastu."}, {"text_idx": "#000156", "text": "Martin Helme: kui Kallas oma kohalt ei kuku, saab temast poliitiline zombi"}, {"text_idx": "#000159", "text": "Indrek Treufeldt: vahel tundub, et maasikas irvitab me u\u0308le"}, {"text_idx": "#000160", "text": "Politoloog: pa\u0308ris uued erakonnad on parteisu\u0308steemile tervislikud"}, {"text_idx": "#000162", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000163", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000167", "text": "Organist Kadri Toomoja: iga uus lugu orelil on nagu uue tantsu o\u0303ppimine"}, {"text_idx": "#000168", "text": "Eesti soovib va\u0308ljapakutud parandusdirektiivi muutmist"}, {"text_idx": "#000170", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000172", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000173", "text": "Kaljulaid: Reformierakond kutsus mind oma ridades kandideerima"}, {"text_idx": "#000175", "text": "Ta\u0308nak na\u0308itas testikatsel seitsmendat aega"}, {"text_idx": "#000178", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000184", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000185", "text": "Hans Va\u0308re: maakonnalehed ei ole omavalitsuste su\u0308lekoerad"}, {"text_idx": "#000186", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000189", "text": "ETV+ ekraanil alustab lo\u0303bus viktoriin \"Kes ku\u0308ll seda teaks?\""}, {"text_idx": "#000193", "text": "To\u0308o\u0308pakkumiste arv on aastaga oluliselt va\u0308henenud"}, {"text_idx": "#000194", "text": "Soome valitsus kavatseb reformida pensionisu\u0308steemi"}, {"text_idx": "#000196", "text": "Lo\u0303plike kokkulepeteni Euroopa ra\u0308ndepakti osas ei ole veel jo\u0303utud"}]